Zápisnica z 2.riadneho zasadnutia Rady školy v šk.roku 2014/2015

zo dňa 24.2. 2015

1. *Privítanie, úvod, oboznámenie so zmenami v Rade školy*
2. *Hodnotiaca správa činnosti Rady školy za rok 2014*
3. *Počty zapísaných žiakov do ZŠ*
4. *Otázka otvorenia piateho ročníka v šk. roku 2015/2016*
5. *Aktuálna situácia vo výstavbe novej školy*
6. *Rôzne – otázka skrátenia času ŠKD do 17.00*
* *stručné oboznámenie s rozpočtom pre ZŠ*
1. *Diskusia*
2. Predsedníčka p. Blaščáková privítala prítomných členov Rady školy. Predstavila nových členov menovaných za zriaďovateľa: ( mená uvádzané bez titulov)

*p. Vydrová, p. Michálková, p. Múčková, p. Goliašová, a za rodičov p. Tomaškovičová, p. Lauková*

(viď. príloha č.1, prezenčná listina)

1. Hodnotiacu správu činnosti RŠ predstavila p. *Blaščáková,* členom bola zaslaná vopred v elektronickej podobe. Prítomní hlasovali ZA prijatie jej znenia a zverejnenie na webe školy (6 členov prítomných hlasovalo ZA, proti 0, zdržali sa 0), neprítomní členovia sa mailom vyjadrili ZA jej prijatie, pani Múčková súhlasila so zverejnením tejto správy na webe školy.
2. O počtoch prijatých žiakov do prvého ročníka od šk. roku 2015/2016 informovala p. riaditeľka *Leštinská* (hosť zasadnutia). Tabuľka viď. príloha 2.
3. Otázka otvorenia piateho ročníka v šk. roku 2015/2016 je jasná, obecné zastupiteľstvo schválilo jeho otvorenie, p. riaditeľka podniká organizačno-personálno-technické kroky na jeho zabezpečenie.
4. O aktuálnej situácii vo výstavbe novej školy informovala p. *Michálková,* legislatívne a právne kroky postupujú v súlade s časovým harmonogramom na jej výstavbu. Rovnako aj proces zakladania ZUŠ.
5. Rôzne:
6. otázka skrátenia času ŠKD a MŠ do 17.00, p. riaditeľka nechala vypracovať podrobný časový harmonogram odchodu detí z ŠKD a MŠ, predĺženú dobu využíva málo detí, pravidelne iba 1-2, v malej miere nepravidelne aj viac, Rada školy odporúča p. riaditeľke aby komunikovala so zriaďovateľom o úprave času prevádzky ŠKD a MŠ (do 17.00)
7. stručné oboznámenie s rozpočtom ZŠ s MŠ (viď príloha č.3)
8. *p. riaditeľka* – MŠ bude v mesiaci júl 2015 zatvorená, z dôvodu čerpania dovoleniek učiteľov a zamestnancov jedálne, aj z dôvodu sanitárnych prác v jedálni a kuchyni
9. *p. Tomaškovičová* – ak by bol záujem, je možné poskytnúť ŠKD aj žiakom budúceho 5. ročníka?, škola zistí záujem, predloží zriaďovateľovi
10. *p. Michálková* – škola získala darom vybavenie lavíc a stoličiek do piatich tried, obecný úrad vypracoval žiadosť o dotáciu na výstavbu MŠ, súčasťou žiadosti je aj počet detí, ktoré sa nepodarí umiestniť do MŠ, info o zápise bude na webe obce, školy aj letákmi distribuované do schránok
11. *p. Hamzová* poukázala na nedostatočnú kapacitu kuchyne pri náraste počtu žiakov, zriaďovateľ je informovaný
12. *p. Goliašová* – rodičia budúcich tretiakov prejavili záujem o otvorenie tretieho ročníka v novej škole, počet je neznámy, rodičia budú informovaní a oslovení verejne dostupným spôsobom (web obce, školy, FB, mail na poslancov)
13. *p. Goliašová* – podala informáciu o stretnutí s architektom, autorom projektu dostavby, nadstavby, prestavby základnej školy na Školskej ulici, predložený projekt, jeho zadanie ani vyhotovenie, neodráža potreby ZŠ na Školskej, v určenej časovej lehote bude pravdepodobne projekt prepracovaný do reálnej podoby, aby bol k dispozícii v prípade vypísanej výzvy alebo iného spôsobu získania podpory zo strany štátu, obec deklarovala záujem a snahu o postupné vytvorenie 9 ročnej základnej školy

Predsedníčka poďakovala prítomným za spoluprácu a podnetné pripomienky.

V Chorvátskom Grobe dňa 24.2. 2015

Zapísala: p. Goliašová

Overila: p. Blaščáková